Nyeste Skilderie af Kiøbenhavn, 1812-04-07
(Fortsættelse af Etatsraad og Ridder Prams Tale paa Hs. Maj. Kongens Fødselsdag 1811.) Antallet af de Skibe, Britterne fratoge os, er ellers meget stort, formodentligen vel og en heel Deel større end Antallet paa dem, vi have erobret af deres; men Størrelsen og Værdien af dem vi have taget er øiensynligen meget betydeligere end af de Fartøier, de have frataget os. Foruden Skibe, de toge endnu under Freden, er det større Antal, vi siden have havt i Søen, smaae, eller dog mindre Fartøier, især saadanne, som gik mellem de danske Øer, mellem disse og Jylland, og mellem Danmark og Norge, til hvilken Fagt der bruges for det meste, og især i Tider som disse, Fartøier af liden Drægtighed; medens Britterne have i de Farvande, som ere tilgængelige for vore Krydsere, ikkun Skibe af betydelig Størrelse, stedse tilladede med for det allermeste kostbare Ladninger, saa et erobret Skib af deres er Giengield for mange af vore. - Uden at man har bestemtere Data at anføre, er det dog heraf fuldkommen tydeligt, at det ingenlunde er os, der, i Hensyn paa de siden Krigen virkeligen begyndte, gjensidigen tagne Skibe og disses Ladninger, ere de tabende." - Om nogle nye Manufactur= og Fabrik=Anlæg siden Krigens Udbrud siger Forfatteren: "Den indenlandske Kunstflids Udbredelse er et af de Phænomener, hvilke det synes, der skulde Omstændigheder, som de nærværende, tilat glæde Fædrelandsvennens Hjerte med. - Det er uden Tvivl naturligt, at Kunstfliden, naar den i et Land, hvilket somhelst, viser sig i en der nyArbeidsgreen, ei strax arbeider til den Grad af Fuldkommenhed, som hvor den er gammel og saa at sige hjemme; hvor den fremhielpes af dermed beslægtede eller med den forbundne Konster, af den mægtige Fordom, af Nationalaanden, og af Nationalstoltheden. Det er og naturligt, at de, som gjerne ville gielde for occonomisk Vise, især de som have havt Leilighed (hvordan de end have benyttet, eller været i Stand til at benytte den) til at see, hvorledes det seer ud i fremmede Lande, gjerne tee deres Viisdom, ved at udbrede sig over de Ufuldkommenheder, de med betydende Authoritet ville vise os i vor unge Jndustrie=Anlæg, eller dens Prøvearbeider. Men desværre, er det da og naturligt, naar de med denne Viisdom indgyde de Landsmænd, som tiltroe dem den Jndsigt, de give sig Mine af Ringeagt for de nye Anlæg, og for dem, der gjorde dem, og disse det Mismod, der endnu kun mang lede, for at det nye Anlæg, knækket i Fødselen, aldrig skulde bringe det til andet end en sygelig Tilværelse og lemlæstet Virken. - Saavidt er det gaaet med den Mistroe til indenlandsk Kunstflid, hvilken deslige Vismænd have udbredt og vedligeholdt, at adskillige indenlandske Handlende, for at skaffe sig Afsætning paa det af indenlandske Menneskers Manufactur= eller Konstarbeid, de havde at forhandle, have maattet gribe det Middel, at udgive det for fremmede Arbeideres indsmuglede Værk, som nu fandtes at besidde alle de Fortrinligheder, man før saa afgjort savnede. Uden saadanne Konstgreb, og saavidt de ey kunde anvendes, var det indenlandske Arbeidsproduct enten slet ikke eller dog kun for en Sultepriis at afsætte. Mennesker, nemlig, der efter deres Formue, deres Stilling, eller den Mine, de have vidst at give sig, ere uforskyldt komne til i større eller mindre Kreds at angive Tonen, have af barnagtig og foragtelig Lyst til at lade som de forstode, hvad de ikke forstode, om ei undertiden bestukne af dem, der havde Fordeel af, at vi for stedse bleve skatskyldige til Udlandet, eller og de vandt ved Smuglingens Konster - været samvittighedsløse nok, til at tilsidesætte hver Tanke om den Fornærmelse de tilføie Landsmænd, Fædreland, billighed og sund Forstand, ved at dræbe i Fødselen den Jndustrie, som billigen for sine første Frembringelser kunde gjøre Fordring. paa nogen Overbærelse, hvilken den dog for mange af dem ikke engang havde behøvet. - Da Coursen, har givet fremmede Varer en tilsyneladende, men Hidførselens Kostbarhed og Vanskelighed, en virkelig forøget Dyrhed, og især da Krigen med Engelland har for en Deel gjort det umueligt at faae, hvad ellers kun, som der forarbeidet, ansaaes af Værd, maa man af Nød hielpe sig med det hjemmegjorte, og vore Landsmænds Arbeider finde dog omsider den, inden disse Omstændigheder fandt Sted, manglende Afsætning. - Og allerede see vi nu vist nok ingenlunde her bragt til Fuldkommenhed alt, hvad andre Nationer tilhobe frembringe som ypperst - dog den indenlandske Vindskibelighed i flere Grene at vinde Fremskridt, som uden Tvivl sætte mange i Forundring, der forhen tiltroede den saa lidet. - Den fortræffelige Jder at Selskabet til indenlandsk Konstflids Fremme, ved en offentlig Fremstillelse at gjøre Nationen bekiendt med hvad Landsmænd kunne gjøre, og have gjort, har allerede fremviist Prøver, som love os at her ingenlunde vil blive Barbarie, om vi lidt mindre udelukkende betjene os af fremmede Arbeider, men lade ogsaa Mennesker blandt vore egne tage Deel i vor Forsyning. Vi tør med Vished vente, at de følgende Aars Udstillinger ville give os endnu større Mængde, vel og tilddeels endnu fuldkomnere Prøver af hvad indenlandsk Konstflid kan udrette, naar den kan skaffe sine Udøvere, hvad de skulle have at leve af, og arbeide for. Der vil endnu sagtens blive nogle, der fremdeles gjøre sig foragtelige, ved at haansmile, eller gjøre sig lystige over Feil, som de enten digte, eller i det mindste forsøge paa at forstørre, over Synder mod Skjønhed og Smag, som de selv ei have Begreb om - thi de, som det retteligen have, glæde sig ikke ved at nedværdige vort eget, endog det ei er frilfrit. Men efterhaanden ville Folk, der have Jndsigt, Smag og Aand til at bedømme især begyndende Konstneres og Landsmænds Arbeider, hvilke de der lære at kjende, ogsaa vide at skaffe dem paaskjønnede, og solgte og betalte. - Jngenlunde til fuldstændig Underretning om Manufacturvæsenets nuværende Forfatning, i de kongelige Stater i Modsætning mod hvad det var ved Enden af sidst henvundne Tidsløb, men kun til Beviis paa, at de dog ere i virkelig Fremskriden, skal jeg her meddele en kortfattet Fortegnelse over nogle af de vigtigste Fremskridt, her ere gjorte i Manufacturflidens forskjellige Grene, saavidt jeg kjender dem, uden at jeg binder mig til nogen bestemt Orden, end sige vil have Fortegnelsen anseet som fuldstændig. (Fortsættes.)